แนวโน้ม SET เช้าบวกต่อ หวัง “เฟด” ชะลอขึ้นดอกเบี้ย หลังตัวเลข PCE ต่ำคาด
แนวโน้มดัชนีเช้าปรับขึ้นตามภูมิภาค หวังเฟดชะลอขึ้นดอกเบี้ยหลังตัวเลข PCE ต่ำคาด ขณะที่วันนี้ยังมีแรงเก็งกำไรผลประกอบการบริษัทจดทะเบียนต่อเนื่อง ให้แนวรับ 1,595-1,600 จุด และแนวต้าน 1,610-1,620 จุด
แนวโน้มดัชนีเช้าปรับขึ้นตามภูมิภาค หวังเฟดชะลอขึ้นดอกเบี้ยหลังตัวเลข PCE ต่ำคาด ขณะที่วันนี้ยังมีแรงเก็งกำไรผลประกอบการบริษัทจดทะเบียนต่อเนื่อง ให้แนวรับ 1,595-1,600 จุด และแนวต้าน 1,610-1,620 จุด
31 ต.ค. 2565

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้ น่าจะปรับตัวขึ้นได้ไปทดสอบแนวต้านที่ระดับ 1,610 จุด เป็นไปตามตลาดหุ้นอื่นในภูมิภาคเอเชีย หลังตลาดหุ้นสหรัฐปรับตัวขึ้นเมื่อวันศุกร์ที่ผ่านมา จากดัชนีราคาการใช้จ่ายเพื่อการบริโภคส่วนบุคคล (PCE) ออกมาต่ำกว่าที่ตลาดคาดการณ์ ส่งผลให้นักลงทุนเชื่อว่าธนาคารกลางสหรัฐ (เฟด) จะชะลอการขึ้นดอกเบี้ย ซึ่งเป็นการตอกย้ำการคาดการณ์ในช่วงก่อนหน้านี้
ขณะที่วันนี้ยังคงมีแรงซื้อเก็งกำไรในผลประกอบการของบริษัทจดทะเบียนอย่างต่อเนื่อง โดยสัปดาห์นี้แนะติดตามการประชุมธนาคารกลางสหรัฐ (เฟด) ในวันที่ 1-2 พ.ย. และการเปิดเผยตัวเลขเศรษฐกิจของไทย ให้แนวรับ 1,595-1,600 จุด และแนวต้าน 1,610-1,620 จุด